# 1 сынып оқушыларының мектепке бейімделу кезеңі туралы есебі.

 Жас ұрпақты жан - жақты, терең білімді, интеллектуалдық деңгейін жоғары етіп қалыптастырудың бірден бір жолы – оқушыға білімді терең игертудің тиімді әдіс – тәсілдерін іздестіру, шығармашылыққа жетелеу. Бұл ретте мұғалімнің терең біліктілігі қажет.Еліміздің бүгінгі мен ертеңі – болашақ жас ұрпақтың қолында, — ал жас ұрпақтың тағдыры – ұстаздардың қолында. Менің мамандығым ұстаз болғандықтан, жас ұрпақтың тағдыры мен үшін әрдайым өзекті. Қазіргі таңда бастауыш сынып ұстаздары үшін оқушыларының мектепке дайындығы мен бейімделуі бірқатар кедергілер мен қиындықтарға толы.Алты жасар баланың алғаш рет мектепке келуі — балаға да және оның ата - анасына да өте жауапкершілікті кезең болып саналады. Оқу әрекетіне еш ауыртпалықсыз әрі табысты кірісіп кету үшін баланың дені сау және жан - жақты даярланған болуы қажет. Осыған орай мен оқушылардың мектепке, оқу үрдісіне тез бейімделуін қатаң бақыладым.
Биылғы 2023 - 2024 оқу жылында 1 « Ә» сыныбында 24 оқушы болды. Соның ішінде 11-і қыз бала, 13-і ұл бала. 4 оқушы даярлық тобында болған, 2 оқушы үйде тәрбиеленген.Қалған оқушылар «Балапан» «Армашка» «Алданыш» балабақшаларының даярлық тобынан келген. Оқушылар мектепке әртүрлі деңгейдегі дайындықпен келді. Әрине мектепке, оның тәртібі мен талаптарына, мұғалімге бейімделу сәл қиындық туғызды. Өйткені таныс емес мұғалім, оқушылар және орта. Әдетте мектепке бейімделудің 4 деңгейі болады: жоғары, орта, төмен және өте төмен. Менің оқушыларым менің тәртібім мен менің талаптарыма үйрене бастады.
 Баланы мектепке бейімдеу процесі өте жан-жақты және ересектерден үнемі бақылау мен түзетуді қажет етеді. Оның ағымының жүйелілігін қамтамасыз ету үшін әртүрлі іс-шараларды қамтитын кешенді құжат әзірлеу қажет, олардың ішінде ең бастысы:

-диагностика;

-балалармен бейімделу және түзету сабақтары;

-ата-аналармен жұмыс

Оқытудың бастапқы кезеңінде бейімделуге қолайлы жағдайлар жасалды (қысқартылған жұмыс күні 35 минуттан үш сабақ, үй тапсырмасы берілмейді, сабақта міндетті түрде дене шынықтыру сабағы өткізіледі) ойын формасы). Сынып бөлмесі сабақ аяқталғаннан кейін күн сайын желдетіліп тұрады, жарықтандыру деңгейі санитарлық нормаларға сәйкес келеді. Дұрыс тамақтану ұйымдастырылған.

Екі апта бойы мен бақылау жүргіздім.Бақылау нәтижесі қай бала бейімделуге оңай көнеді,қанша бала қиындық туғызатындарды анықтау.24 баланың 22-сі бейімделуге оңай екені белгілі болды,2-еуі қиындау болды.Екінші кезеңде балалармен түзету жұмыстары жүргізілді,сабақ барысында «Үйлер» әдістемесі»,«Баспалдақ» әдістемесі,«Адам суреті» сурет салу әдістемесі арқылы жоғары, орта, төмен және өте төмен топтарын белгілеп алдым.Партаға отырғызу кезінде жоғары тобындағы оқушылар мен төмен тобындағы баламен отырғызуды жөн көрдім.

      Ата - аналармен өткізілген сынып жиналысында, мектепішілік жалпы жиналыста оқушының мектепке бейімделуі жайлы көп сөз қозғалған болды. Сондықтан ата - аналармен де тығыз жұмыс жүргізілді. Оқудың алғашқы аптасында - ақ кейбір оқушылар өздерін әлі оқушы сезіне қоймады. Өздерін даярлық сыныптағыдай сезініп, іс - әрекеттер жасай бастады. Тек оқудың 5 - 6 апталарында жұмысқа қабілеттілік көрсеткіштері тұрақты бола бастайды және біртіндеп жоғарылайды. Оқумен байланысты барлық жүктемеге қатысты тұрақты бейімделу басталды. Оқу жүктемесіне ағзаның физиологиялық бейімделуі қиын кезең болғанымен, ол оқудың 5 - 6 апталарында аяқтала бастады.

«Мектеп күйзелісі» - бұл баланың мектепке баруымен байланысты психикалық күйінің бұзылуы сияқты жылау, мектепке барғым келмейді деген оқушылар тарапынан қылықтар болған емес.
Менің ойымша менің оқушыларымның бейімделуі ауыр болған жоқ. Бірақ бастапқы бетте жаңартылған бағдарлама бойынша оқушылардың оқу тәртібі және оқу жүктемесі аса ауыр болды. Менің оқушыларымның арасында денсаулығында кінәраты бар оқушылар болған жоқ. Барлық оқушылар денсаулық тобының негізгі тобында болды.
Қазіргі таңда менің оқушыларым мектепке бейімделіп болды деген ойдамын. Алдағы уақытта мен тек оларға сапалы білім мен тәрбие беруде көп жұмыс жасаймын . Себебі білімді, тәрбиелі оқушылар мұғалімінің мәртебесі мен мақтанышы.

Дайындаған 1 «Ә» сынып мұғалімі: Айдарбекова М.К